**ECTS katalog**

**STRUČNA PRAKSA – MTF (Metalurgija i materijali, Hemijska tehnologija, Zaštita životne sredine), obavezni, VI semestar, 2 ECTS, 2P+1V**

|  |  |
| --- | --- |
| **Uslovljenost drugim predmetima** | Nema uslovljenosti drugim predmetima |
| **Ciljevi izučavanja predmeta** | Cilj stručne prakse je stručno usavršavanje studenata u oblasti studijskog programa u privrednoj ili naučno-istraživačkoj organizaciji. Studenti treba da steknu iskustvo vezano za rad u proizvodnji ili istraživačkoj laboratoriji i upoznaju se sa organizacijom same privredne ili naučno-istraživačke organizacije. Takođe, cilj stručne prakse je i da studenti steknu uvid u praktičnu primjenljivost teorijskih znanja kojima su ovladali tokom osnovnih studija. |
| **Ime i prezime nastavnika i saradnika** | Profesori MTF-a |
| **Metod nastave i savladanja gradiva** | Praktičan rad u radnoj organizaciji i konsultacije sa mentorom. |
| **I - XV nedjelja, predavanja i vježbe** | Studenti dobijaju zadatak od nastavnika – mentora i inženjera koga je radna organizacija, u kojoj se praksa obavlja, zadužila za organizaciju prakse. Zadatak se sastoji od upoznavanja sa proizvodnim procesom, organizacijom rada, proizvodima i uslugama, a zatim i od specifičnog eksperimentalnog ili računskog problema koji student treba da riješi tokom obavljanja prakse. Problem se odnosi na neku od aktivnosti u radnoj organizaciji, npr. analizu eksperimentalnih podataka, rada na kontroli kvaliteta sirovina ili proizvoda, rada na kontroli i održavanju procesa, rada na dobijanju novog ili modifikaciji postojećeg proizvoda, i sl. Student tokom stručne prakse vodi dnevnik u kome redovno opisuje stručne aktivnosti tokom prakse. Dnevnik prakse sadrži podatke za svaki dan prakse: datum, mjesto, trajanje i zadatke obuhvaćene stručnom praksom. Po obavljenom zadatku, student sastavlja izvještaj koji se sastoji od: opisa radne organizacije i radnog zadatka, teorijskog uvoda u kome su prikazane činjenice relevantne za dobijeni zadatak, eksperimentalnog dijela, rezultata, diskusije i zaključka. Izvještaj ocjenjuju zaduženi inženjer i nastavnik-mentor. |
| **Obaveze studenta u toku nastave** | Studenti su obavezni da odrade stručnu praksu. |
| **Konsultacije** | Po dogovoru sa nastavnikom. |
| **Literatura** | U zavisnosti od teme stručne prakse. |
| **Oblici provjere znanja i ocjenjivanje** | * Ocjenjivanje se vrši na osnovu: pisanog izvještaja (PI) i ocjene usmene odbrane izvjestaja (UI) * Ocjena= PI x 0.5 + UI x 0.5 * Maksimalan broj poena 100 |

ISHODI UČENJA

1. Posjeduje bazično iskustvo u praktičnom radu.
2. Posjeduje analitičke sposobnosti za jasno formulisanje zadataka i prikaz pristupa rešavanju, rezultata i zaključaka.
3. Posjeduje stručne i komunikacione kompetencije za rad u istraživačkom timu.